CELEX: 32013R1103
Language: lt
Date: 2013-11-06 00:00:00
Title: 2013 m. lapkričio 6 d. Komisijos įgyvendinimo reglamentas (ES) Nr. 1103/2013, kuriuo iš dalies keičiamos Reglamento (ES) Nr. 185/2010 nuostatos dėl trečiųjų šalių saugumo standartų lygiavertiškumo pripažinimo  Tekstas svarbus EEE

7.11.2013   
            
            
               LT
            
            
               Europos Sąjungos oficialusis leidinys
            
            
               L 296/6
            
         KOMISIJOS ĮGYVENDINIMO REGLAMENTAS (ES) Nr. 1103/2013
   2013 m. lapkričio 6 d.
   kuriuo iš dalies keičiamos Reglamento (ES) Nr. 185/2010 nuostatos dėl trečiųjų šalių saugumo standartų lygiavertiškumo pripažinimo
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. kovo 11 d. Europos Parlamento ir Tarybos reglamentą (EB) Nr. 300/2008 dėl civilinės aviacijos saugumo bendrųjų taisyklių ir panaikinantį Reglamentą (EB) Nr. 2320/2002 (1), ypač į jo 4 straipsnio 3 dalį,
   kadangi:
   
               (1)
            
            
               pagal 2009 m. balandžio 2 d. Komisijos reglamentą (EB) Nr. 272/2009, kuriuo papildomi Reglamento (EB) Nr. 300/2008 Europos Parlamento ir Tarybos priede nustatyti bendrieji pagrindiniai civilinės aviacijos saugumo standartai (2), Komisija pripažįsta trečiųjų šalių aviacijos saugumo standartus lygiaverčiais, jei jie atitinka tame reglamente nustatytus kriterijus;
            
         
               (2)
            
            
               Komisija nustatė, kad Vagaro oro uostas Farerų salose ir Kangerlusuako oro uostas Grenlandijoje atitinka kriterijus, išdėstytus Reglamento (EB) Nr. 272/2009 priedo E dalyje;
            
         
               (3)
            
            
               Komisijos reglamente (ES) Nr. 185/2010 (3) išvardytos trečiosios šalys, pripažįstamos taikančiomis saugumo standartus, lygiaverčius bendriesiems pagrindiniams standartams, nustatytiems Reglamente (EB) Nr. 272/2009;
            
         
               (4)
            
            
               todėl reikėtų atitinkamai iš dalies pakeisti Reglamentą (ES) Nr. 185/2010;
            
         
               (5)
            
            
               šiame reglamente numatytos priemonės atitinka Civilinės aviacijos saugumo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 185/2010 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 6 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 97, 2008 4 9, p. 72.
   
      (2)  OL L 91, 2009 4 3, p. 7.
   
      (3)  2010 m. kovo 4 d. Komisijos reglamentas (ES) Nr. 185/2010, kuriuo nustatomos išsamios priemonės bendriesiems pagrindiniams aviacijos saugumo standartams įgyvendinti (OL L 55, 2010 3 5, p. 1).
   
      PRIEDAS
      Reglamento (ES) Nr. 185/2010 priedas iš dalies keičiamas taip:
      
                  1)
               
               
                  3 skyriaus 3-B priedėlis papildomas šiais įrašais:
                  „Vagaro oro uostas Farerų salose
                  
                  
                     Kangerlusuako oro uostas Grenlandijoje“
               
            
                  2)
               
               
                  4 skyriaus 4-B priedėlis papildomas šiais įrašais:
                  „Vagaro oro uostas Farerų salose
                  
                  
                     Kangerlusuako oro uostas Grenlandijoje“
               
            
                  3)
               
               
                  5 skyriaus 5-A priedėlis papildomas šiais įrašais:
                  „Vagaro oro uostas Farerų salose
                  
                  
                     Kangerlusuako oro uostas Grenlandijoje“